SETปิดพุ่ง 29 จุด รับ Fund Flow ไหลเข้า แวลู่ทะลัก 1.23 แสนลบ. พรุ่งนี้เสี่ยงเจอขายทำกำไร
SETปิดพุ่ง 29 จุด รับ Fund Flow ไหลเข้า แวลู่ทะลัก 1.23 แสนลบ. พรุ่งนี้เสี่ยงเจอขายทำกำไร โดยดัชนีปิดตลาดวันนี้ ที่ระดับ 1,478.92 จุด บวก 29.09 จุด หรือ 2.01% มูลค่าการซื้อขาย 1.23 แสนล้านบาท
8 ธ.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,478.92 จุด บวก 29.09 จุด หรือ 2.01% มูลค่าการซื้อขาย 1.23 แสนล้านบาท
10 หุ้นดันดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ดีดตัวขึ้นแรงกว่าที่คาดไว้และดีกว่าตลาดต่างประเทศ โดยตลาดหุ้นในภูมิภาคเอเชียต่างเคลื่อนไหวทั้งแดนบวก-ลบ ขณะที่ตลาดในยุโรปเทรดบ่ายนี้เปิดมาติดลบ เช่นเดียวกับดาวโจนส์ฟิวเจอร์ส จากความกังวลการแพร่ระบาดไวรัสโควิด-19 แม้ว่าวันนี้จะมีพัฒนาการวัคซีนต้านไวรัสโควิด-19 ที่เริ่มฉีดให้กับคนอังกฤษแล้วก็ตาม
ขณะที่ตลาดบ้านเราได้รับแรงหนุนหลักจาก Fund Flow ไหลเข้า หลังจากโบรกเกอร์ต่างชาติหลายราย upgrade มุมมองต่อเศรษฐกิจไทยและตลาดหุ้นไทย ส่งผลให้ดัชนีฯทะยานขึ้นทะลุแนวต้านสำคัญ 1,460 จุดได้ และมีโอกาสขึ้นทดสอบระดับ 1,500 จุด แต่ระหว่างทางระวังอาจมีการพักตัวบ้าง จึงต้องระวังความผันผวนหลังจากตลาดเป็นขาขึ้น
สำหรับแนวโน้มการลงทุนในวันพรุ่งนี้ (9 ธ.ค.) น.ส.ธีรดา กล่าวว่า ดัชนีสามารถยืนเหนือ 1,460 จุดขึ้นไปได้ จึงมีโมเมนตัมเป็นบวก แต่ต้องระวังความผันผวนเนื่องจากการแพร่ระบาดไวรัสโควิด-19 ในประเทศยังไม่นิ่ง และปัจจัยนอกประเทศก็ไม่ได้หนุนในทางบวกมากจากประเด็นการฉีดวัคซีนต้านโควิด รวมถึงยังต้องจับตาทิศทาง Fund Flow เป็นหลักด้วย เพราะหากยังเข้ามาก็จะเป็นแรงซื้อเข้ามาที่หุ้นขนาดใหญ่
พร้อมให้แนวรับ 1,460-1,455 จุด ส่วนแนวต้าน 1,490 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK  มูลค่าการซื้อขาย    8,205.19 ล้านบาท  ปิดที่ 123.00 บาท  เพิ่มขึ้น  6.50 บาท
PTT    มูลค่าการซื้อขาย    5,075.18 ล้านบาท  ปิดที่  43.25 บาท  เพิ่มขึ้น  0.25 บาท
SAK    มูลค่าการซื้อขาย    4,750.82 ล้านบาท  ปิดที่   8.20 บาท  เพิ่มขึ้น  4.50 บาท
DELTA  มูลค่าการซื้อขาย    3,719.74 ล้านบาท  ปิดที่ 327.00 บาท  เพิ่มขึ้น 70.00 บาท
SCB    มูลค่าการซื้อขาย    3,649.14 ล้านบาท  ปิดที่  90.50 บาท  เพิ่มขึ้น  0.50 บาท
 
ตลาดหุ้นเอเชีย
